**ПРОЕКТ**

**СЪСТЕЗАТЕЛЕН ПРАВИЛНИК**

**на АТЛ на БПТА**

В съответствие с Устава, целите залегнали в него и Правилника за дейността, БПТА регламентира, организира и провежда танцови фестивали, състезания, шампионати и други форми на танцови изяви със състезателен характер за танцьори-професионалсти, танцьори-аматьори и Про-Ам,с цел усъвършенстване на изпълнителското ниво на танцьорите и определяне на най-добрите, които да я представляват в официалните състезания и шампионати под егидата на Световния Съвет по Танци - СТС (WDC), и други международни танцови организации, в които членува. Тази дейност се организира и ръководи от съответни помощни органи. в съответствие с Устава и разпоредбите на Правилника за дейността на БПТА.

**ТАНЦОВИ СЪСТЕЗАНИЯ под егидата на БПТА**

Танцовите състезания под егидата на БПТА са фестивали, турнири, шампионати и други форми на танцови изяви със състезателен характер, които имат за цел да осигурят на всички любители на различните видове бални, и др. видове танци в България възможност за състезателна танцова изява и нейната адекватна професионална оценка в съответствие с критериите на WDC и др. международни професионални организации, в които членува БПТА. Системата от танцови състезания под егидата на БПТА е средство за целенасочено и поетапно развитие на танцовите умения и изпълнителско майсторство на танцьорите – медалисти, състезатели-аматьори и професионалисти, регистрирани в БПТА.

**Видове танци**: Латино-Американски Бални танци (ЛАТ); Стандартни Бални танци (СТТ);10-ТАНЦА (СТТ+ЛАТ); Други стилове

**АТЛ на БПТА**

Състезанията за танцьори-аматьори под егидата на БПТА се организират от Аматьорската Танцова Лига (АТЛ) и имат за цел да осигурят на всички любители на различни видове танци в България възможност за състезателна танцова изява и нейната оценка от съответни професионални съдийски комисии на БПТА, WDC и др. професионални танцови организации, в които тя членува. Системата от състезания на АТЛ на БПТА е средство за целенасочено и поетапно развитие на танцовите умения и изпълнителско майсторство на танцьорите – медалисти и състезатели.

**СЪСТЕЗАНИЯ ПО ЛАТ И СТТ на АТЛ на БПТА**

Състезанията по ЛАТ и СТТ се провеждат в следните категории, нива, възрастови групи и формати:

**I. Категории**: Медалисти; Състезатели-Аматьори; Про-Ам

**II. Нива:**

**- Медалисти:** Бронзово ниво 1, 2, 3 или 4 танца (**БМ1,БМ2,БМ3,БМ4,БЗ3,БЗ4**); Сребърно ниво 3, 4 или 5 танца (**СМЗ,СМ4,СЗ4,СЗ5**); Златно ниво 4 или 5 танца (**ЗМ4,ЗЗ4,ЗЗ5**)

 **- Състезатели**: Начинаещи 1 танц (**Н1**), 2 танца (**Н2**); Средно Напреднали 3 танца (**СН3**), 4 танца (**СН4**); Напреднали 5 танца, с ограничения на фигурния материал (**НО5**), 5 танца без ограничения на фигурния материал (**НБО5**): Национални шампионати (**НШ**); Международни шампионати (**МШ**)

**- Про-Ам** (Професионалистът в двойката е учител, треньор или професионален състезател, а Аматьорът – танцьор-медалист, състезател-аматьор): **Basic - 1, 2, 3, 4, 5** – 1, 2, 3, 4 или 5 танца с ограничения на фигурния материал; **Оpen - 1, 2, 3, 4, 5** – 1, 2, 3, 4 или 5 танца без ограничения на фигурния материал

**III. Възрастови групи**: Деца до 10 г. (**Д10**); Деца до 12г. (**Д12**); ЮМВ (**Ю14**); ЮСВ (**Ю16**); Младежи 16-19 г .(**М19**); Младежи 19-21 г. (**М21**) Възрастни 21-35г. (**В35**); Сеньори 35 – 50 г. (**С1**); Сеньори над 50 г. (**С2**)

**IV. Формати**: Соло (**С**); Танцови двойки (**ТД**); Формации – жени (**ФЖ**); Формации – танцови двойки (**ФТД**)

**Регламент на състезанията - танци, фигурен материал**

1. **Медалисти**:
* **Бронзово ниво 1, 2, 3 или 4 ЛАТ** (**БМ1 -** Ча-ча-ча, **БМ2** - Ча-ча-ча, Румба,Джайв - 2 танца по избор на кандидата; **БМ3** - Ча ча ча, Румба, Джайв, **БМ4** - Ча-ча-ча, Самба, Румба, Джайв, **БЗ3** - Ча-ча-ча, Самба, Джайв, **БЗ4** - Ча-ча-ча, Самба, Румба, Джайв); **Сребърно ниво 3 или 4 танца** (**СМЗ**: Ча-ча-ча, Самба, Джайв; **СМ4** - Ча-ча-ча, Самба, Румба, Джайв, **СЗ4** - Ча-ча-ча, Самба, Румба, Джайв, **СЗ5**: Ча-ча-ча, Самба, Румба, Пасо Добле, Джайв); **Златно ниво 4 или 5 танца** (**ЗМ4**: Ча-ча-ча, Самба, Румба, Джайв; **ЗМ5** - Ча-ча-ча, Самба, Румба, Пасо Добле, Джайв, **ЗЗ5**: Ча-ча-ча, Самба, Румба, Пасо Добле, Джайв) - за съдържанието на фиг. материал виж Прил.1 и 2
* **Бронзово ниво 1, 2, 3 или 4 СТТ** (**БМ1 -** Валс; **БМ2** - Валс, Танго, Куикстеп - 2 танца по избор на кандидата, **БМ3** - Валс, Танго, Куикстеп, **БМ4** - Валс, Танго, В.Валс, Куикстеп; **БЗ3**: Валс, Танго, Куикстеп, **БЗ4** - Валс, Танго, В.Валс, Куикстеп); **Сребърно ниво 3 или 4 танца** (**СМ-З**: Валс, Танго, Куикстеп; **СМ4** - Валс, Танго, В.Валс, Куикстеп **СЗ4 -** Валс, Танго, В. Валс, Куикстеп, **СЗ5** - Валс, Танго, В.Валс, Бавен Фокстрот, Куикстеп; **Златно ниво 4 или 5 танца** (**ЗМ4**: Валс, Танго, В. Валс, Куикстеп; **ЗМ5** - Валс, Танго, В.Валс, Бавен Фокстрот, Куикстеп, **ЗЗ5** - Валс, Танго, В.Валс, Бавен Фокстрот, Куикстеп) - за съдържанието на фиг. материал виж Прил.1 и 2
1. **Състезатели – аматьори:**
* **Начинаещи**: **1** танц (**Н1**) (Ча-ча-ча, Валс), **2** танца (**Н2**) (Ча-ча-ча, Джайв; Валс, Куикстеп) - за съдържанието на фиг. материал виж Прил.1 и 2
* **Средно Напреднали**: **3** танца (**СН3**) (Ча-ча-ча, Самба, Джайв; Валс, Танго, Куикстеп), **4** танца (**СН4**) (Ча-ча-ча, Самба, Румба, Джайв; Валс, Танго, В.Валс, Куикстеп) - за съдържанието на фиг. материал виж Прил.1 и 2;
* **Напреднали**: **5** танца с ограничения на фигурния материал (**НО5**) (Ча-ча-ча, Самба, Румба, Пасо Добле, Джайв; Валс, Танго, Виенски Валс, Бавен Фокстрот, Куикстеп), **5** танца без ограничения на фигурния материал (**НБО5**) (Ча-ча-ча, Самба, Румба, Пасо Добле, Джайв; Валс, Танго, Виенски Валс, Бавен Фокстрот, Куикстеп) - за съдържанието на фиг. материал виж Прил.1 и 2;
* **Национални шампионати** – (**НШ**) **ЛАТ** (Ча-ча-ча, Самба, Румба, Пасо Добле, Джайв); **СТТ** (Валс, Танго, Виенски Валс, Бавен Фокстрот, Куикстеп);
* **Международни шампионати** – (**МШ**) **ЛАТ** (Ча-ча-ча, Самба, Румба, Пасо Добле, Джайв); **СТТ** (Валс, Танго, Виенски Валс, Бавен Фокстрот, Куикстеп);
1. **Про-Ам:**
* **Basic/Open - ЛАТ 1** (Ча-ча-ча), **2** (Ча-ча-ча, Румба) , **3** (Ча-ча-ча, Самба, Румба), **4** (Ча-ча-ча, Самба, Румба, Джайв), **5** (Ча-ча-ча, Самба, Румба, Пасо Добле, Джайв) -- за съдържанието на фиг. материал **Basic** виж Прил.1 и 2
* **Basic/Open - СТТ 1** (Валс), **2** (Валс, Танго), **3** (Валс, Танго, Куикстеп), **4** (Валс, Танго, Виенски Валс, Куикстеп), **5** (Валс, Танго, Виенски Валс, Бавен Фокстрот, Куикстеп) - за съдържанието на фиг. материал **Basic** виж Прил.1 и 2

**Състезателни облекла:**

1. **Медалисти:** М – тъмен панталон и бяла риза или боди; Ж – пола и блуза или боди, или рокля със средна дължина без украси, без грим
2. **Състезатели:**
* **Начинаещи**: М – тъмен панталон и риза или боди; Ж – пола и блуза или боди, или рокля със средна дължина без украси
* **Средно Напреднали**: М – състезателен костюм; Ж – състезателна рокля
* **Напреднали с ограничения**: М – състезателен костюм; Ж – състезателна рокля
* **Напреднали без ограничения**: М – състезателен костюм; Ж – състезателна рокля
* **Национални шампионати:** М – състезателен костюм; Ж – състезателна рокля
* **Международни шампионати:** М – състезателен костюм; Ж – състезателна рокля
1. **Про-Ам**: М – състезателен костюм; Ж – състезателна рокля

**Регистрация и условия за участие:**

Право на участие в състезанията на АТЛ на БПТА имат всички регистрирани към нея танцьори-аматьори, независимо от принадлежността им или не към определена танцова или спортна организация, клуб, школа, студио и др. организационни форми за танцово обучение и практика. Единствените ограничения към участниците са стриктното спазване на категорията, възрастовата група, формата и регламента на състезанията. Участниците в състезанията заплащат такса за участие.

**1. Медалисти:** Танцьорите се регистрират за участие в желаното от тях състезание по вид, категория, възрастова група и формат в регистрационната форма на организатора с трите си имена и имената на танцовия учител и/или треньор/инструктор - професионалист и/или танцовата школа или клуб. При участието си танцьорите удостоверяват категорията си с копие от Сертификата за медалисткото си танцово ниво, ако притежават такова. Танцьорите медалисти могат да участват в състезания само за нивото, в което са сертифицирани и възрастовата група, в която са регистрирани.

**2.** **Състезатели - аматьори**: Танцьорите се регистрират за участие в желаното от тях състезание по вид, категория, възрастова група и формат в регистрационната форма на организатора с трите си имена и имената на танцовия учител и/или треньор/инструктор - професионалист и/или танцовата школа или клуб. Състезателите-аматьори могат да участват в едно състезание в своята и в следващата по-висока възрастова категория от тази, в която са регистрирани, но само за едно танцово ниво, както и в категорията Про-Ам и в повече от един формат. Състезатели–аматьори, регистрирани в дадено състезание за участие във формат ТД, не могат да участват в същото състезание във формат Соло.

**3.** **Про-Ам**: Танцовите двойки се регистрират за участие в желаното от тях състезание по вид, категория и възрастова група (на танцьора-аматьор) в регистрационната форма на организатора с трите имена на танцьора професионалист и танцьора-аматьор. Състезатели–аматьори, регистрирани във формат ТД в АТЛ на БПТА, не могат да участват в състезания за Про-Ам.

**Организация на състезанията**

**1. Организатори**

Организатори на състезанията по танци на АТЛ на БПТА са: БПТА, членове на БПТА, както и физически и/или юридически лица, които са подписали за целта съответен договор с БПТА.

Организаторът на състезанието е длъжен да осигури:

 - визуално представяне на официалното лого на БПТА, АТЛ на БПТА и WDC, в залата и върху всички печатни материали свързани със състезанието;

 - подходящи условия за участниците и зрителите на състезанието;

 - декларации от участниците в състезанието за добро здравословно състояние или наличие на медицинска застраховка;

 - подходящо музикално озвучаване;

 - съдийска комисия в съответствие със Съдийския правилник на БПТА;

 - секретариат (със система за електронна обработка на резулататите);

- водещ (водещи);

- грамоти, медали (купи) и награди за призьорите;

**2. Разходи**

Организаторът на състезанието заплаща квалифицирания труд, както и пътните разходи (и една нощувка ако е необходимо) на служебно ангажираните с обслужване на състезанието лица – председател на съдийската комисия, съдии, секретариат, водещ и озвучител, в съответсвие с утвърдените от УС на БПТА тарифи.

**3. Такси за участие в състезания**

Такси за участие в състезания под егидата на БПТА се заплащат от всички участници – състезатели, в съответсвие с утвърдените от УС на БПТА тарифи.

**Съдийски комисии**

1. Съдийските комисии на състезанията на АТЛ на БПТА се състоят от танцови съдии, притежаващи професионален съдийски лиценз в съответня танцов вид на БПТА и/или WDC и друга международна професионална танцова организация, на която БПТА е член.

2. Танцьор-професионалист притежаващ професионален съдийски лиценз не може да бъде съдия на състезания в категория **Про-Ам**.

3. Броят на членовете на съдийските комисии за състезанията под егидата на БПТА се определя от Организатора на състезанието, но не може да бъде по-малък от 5-ма и по-голям от 15-ма съдии.

4. Съставът на съдийските комисии за състезанията под егидата на БПТА, както и Главния съдия и Съдията по ограниченията се определя от Съдийската Комисия на БПТА, в съответствие с правилника на тази комисия.

**Критерии за оценяване:**

1. **Медалисти (**оценява се танцовата двойка-медалист или танцьора-медалист)

**Бронзово ниво:**

1. Танцуване в музика и спазване на основните ритми;

2. Стойка, Хват и Линии;

3. Позиции и работа на стъпалата;

4. Формиране и свързване на фигурите.

**Сребърно ниво:**

1. Танцуване в музика и спазване на основните ритми;

2. Стойка, Хват и Линии;

3. Позиции и работа на стъпалата;

4. Качество на основните акции;

5. Формиране и свързване на фигурите;

6. Водене и Следване;

**Златно ниво:**

1. Танцуване в музика, спазване на основните и характеристичните ритми;

2. Стойка, Хват и Линии;

3. Позиции и работа на стъпалата;

4. Качество на основните акции и характеризация на движенията;

5. Динамични характеристики на изпълнението;

6. Формиране и свързване на фигурите;

7. Водене и Следване;

8. Презентация;

1. **Състезатели – аматьори** (оценява се танцовата двойка или соло-танцьора):

**Начинаещи**

1. Танцуване в музика и спазване на основните ритми;

2. Стойка, Хват и Линии;

3. Позиции и работа на стъпалата;

4. Формиране и свързване на фигурите;

**Средно Напреднали:**

1. Танцуване в музика и спазване на основните ритми;

2. Стойка, Хват и Линии;

3. Позиции и работа на стъпалата;

4. Формиране и свързване на фигурите;

**Напреднали с ограничения на фигурния материал:**

1. Танцуване в музика, спазване на основните и характеристичните ритми;

2. Стойка, Хват и Линии;

3. Позиции и работа на стъпалата;

4. Качество на основните акции и характеризация на движенията;

5. Формиране и свързване на фигурите;

6. Водене и Следване;

**Напреднали без ограничения на фигурния материал:**

1. Танцуване в музика, спазване на основните и характеристичните ритми;

2. Стойка, Хват, Линии;

3. Прецизност на тракинга и позициите на стъпалата, качество на работата на опорния и работещия крак;

4. Качество на основните акции и характеризация на движенията;

5. Динамични характеристики на изпълнението, амплитуда и обем на движенията;

6. Водене и Следване;

7. Хореография;

8. Презентация;

**Национални шампионати**

1. Музикалност на движенията и музикална интерпретация;

2. Стойка, Хват, Линии, Акции на тялото;

3. Прецизност на тракинга и позициите на стъпалата, качество на работата на опорния и работещия крак;

4. Качество на основните акции и характеризация на движенията;

5. Динамични характеристики на изпълнението, амплитуда и обем на движенията;;

6. Партниране;

7. Хореография;

8. Презентация;

9. Индивидуален стил и артистизъм;

**Международни шампионати**

1. Музикалност на движенията и музикална интерпретация;

2. Стойка, Хват, Линии, Акции на тялото;

3. Прецизност на тракинга и позициите на стъпалата, качество на работата на опорния и работещия крак;

4. Качество на основните акции и характеризация на движенията;

5. Динамични характеристики на изпълнението, амплитуда и обем на движенията;

6. Партниране;

7. Хореография;

8. Презентация;

9. Индивидуален стил и артистизъм;

1. **Про-Ам** (оценява се танцовата двойка)

**Basic:**

1. Танцуване в музика, спазване на основните и характеристичните ритми;

2. Стойка, Хват, Линии,

3. Прецизност на тракинга и позициите на стъпалата, качество на работата на опорния и работещия крак;

4. Качество на основните акции и характеризация на движенията;

5. Формиране и свързване на фигурите;

6. Водене и Следване;

7. Презентация;

**Оpen:**

1. Музикалност на движенията и музикална интерпретация;

2. Стойка, Хватове, Линии, Акции на тялото;

3. Прецизност на тракинга и позициите на стъпалата, качество на работата на опорния и работещия крак;

4. Качество на основните акции и характеризация на движенията;

5. Динамични характеристики, амплитуда и обем на движенията;

6. Партниране;

7. Хореография;

8. Презентацията;

9. Индивидуален стил и артистизъм;

**Музикално озвучаване**

Музиката трябва да съответства на изискванията за категорията, нивото и възрастовата група на танцьорите в състезанията.

Продължителността и темпото на танците трябва да е:

* Валс – 64+4 такта; 28-30 т/м
* Танго – 64+4 такта; 30-32 т/м
* Виенски Валс – 60+4 такта; 58-60 т/м
* Бавен Фокстрот – 64+4 такта; 28-30 т/м
* Куикстеп – 96+4 такта; 48-50 т/м
* Ча-ча-ча – 64+4 такта; 30-32 т/м
* Самба – 96+4 такта; 48-50 т/м
* Румба – 64+4 такта; 24-26 т/м
* Пасо Добле – минимум 100 такта, максимум 132 такта; 58-60 т/м
* Джайв – 64+4 такта. 42-44 т/м